****

**INFORMASJONSSKRIV 2020-2021 September 2020 Nr: 3**

**Covid – 19:**

[Informasjon til foreldre om barn og koronavirus](https://www.regjeringen.no/no/tema/Koronasituasjonen/informasjon-til-foreldre-om-barn-og-koronavirus/id2741570/?utm_source=www.regjeringen.no&utm_medium=epost&utm_campaign=nyhetsvarsel%2016.09.2020&utm_content=Barnehager)

Via lenken finner foresatte kortversjonen av det de trenger å vite som forelder i forbindelse med koronasituasjonen.

[Ekspertgruppe anbefaler risikovurdering før smittevernstiltak](https://www.fylkesmannen.no/nb/oslo-og-viken/helse-omsorg-og-sosialtjenester/nyheter---helse-omsorg-og-sosialtjenester/2020/ekspertgruppe-anbefaler-risikovurdering-for-smittevernstiltak/?utm_source=nyhetsbrev&utm_medium=epost)

I enkelte kommuner har koronasmitten økt, noe som kan bety strengere smittevernstiltak. Det er dokumentert at barn og unge rammes hardt av pandemitiltakene. Risikovurderinger bør derfor gjøres i forkant av tiltak.

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.** Barnehagen som lærende organisasjon:  Referat fra regelverkssamling og driftsmøte 10.09.20 -på Teams    Tidlig innsatskompetanse:  Fagsamling overgang barnehage- skole 05.11.20 utgår  Kompetanseutviklingsgruppa har i samarbeid med rådgiver skole besluttet at høstens fagsamling utgår da vi får tilbakemeldinger om at det grunnet koronapandemien og fagfornyelsen er en ekstra hektisk høst. Det er etablert gode rutiner i tråd med kvalitetssystemet for overgang-barnehage skole og vi vurderer derfor at det er tilstrekkelig at «tråden» bli tatt opp igjen på nyåret. |

**Intern informasjon:**

Nye prosedyrer for tilsyn og risikokartlegging

Ny prosedyre for tilsyn og risikokartlegginger nå ferdig utarbeidet og vil erstatte *Plan for tilsyn 2015-2018*. Prosedyrene er utarbeidet med utgangspunkt i Utdanningsdirektoratets veileder *Kommunens rolle som barnehagemyndighet* og de varslede lovendringene i barnehageloven som vil tre i kraft 1. januar 2020.

Formålet med prosedyren for tilsyn er å sikre at kommunen har et forsvarlig system for å ivareta sitt tilsynsansvar i tråd med regelverket. Prosedyren for risikovurdering skal sikre at kommunen har et forsvarlig system for å kartlegge risiko for brudd på barnehageloven med forskrifter og sikre effektiv tilsynspraksis. Prosedyrene beskriver aktiviteter barnehagemyndigheten skal gjøre, men beskriver ikke konkret når, hvor og på hvilke områder det skal føres tilsyn, det er det resultatene fra risikovurderingen som vil avgjøre. Det vil derfor ikke lenger være slik at vi har en plan som sikrer at vi er på tilsyn i alle nittedalsbarnehagene hvert 3. år som tidligere.

Barnehagemyndigheten må ha nok og egnet informasjon om barnehagene til å gjøre risikovurderinger, slik at vi kan vurdere risiko for brudd på regelverk og behov for veiledning og tilsyn. Dersom vi ikke har tilstrekkelig informasjon må vi innhente det. Aktuelle informasjonskilder kan være årsmeldinger, klagesaker, bekymringsmeldinger, vedtekter, årsplaner, medieoppslag, møtepunkter og øvrig kontakt med barnehagene og barnehageeierne. Informasjonen skal vise om regelverket er kjent, forstått og overholdt av barnehageeierne.

Risikovurdering - nittedalsbarnehagene høsten 2020

På bakgrunn av høstens risikovurdering for alle nittedalsbarnehagene har vi kommet fram til at sannsynligheten for og konsekvensene for brudd på § 20 Taushetsplikten og § 22 opplysningsplikten til barnevernet vurderes som alvorlige og sannsynlige. Som bidrag for få tilstrekkelig informasjon om hvordan barnehagene ivaretar kravene etter barnehagelov §§ 20 og 22 vil vi derfor i løpet av de kommende månedene innhente opplysninger om hvordan dette ivaretas i de enkelte barnehagene. Opplysningen vi innhenter vil være kunne være førende for eventuelt stedlig tilsyn og valg av objekt, eller at det skal gjennomføres stikkprøvekontroll.

Foredrag med Hedvig Montgomery 8.oktober for foreldre  
Biblioteket satser på å gjennomføre dette foredraget i Storsalen som planlagt, men dessverre med færre plasser (min 1 meter avstand). De ser nå på om foredraget i tillegg kan streames.

Pga. plassbegrensning må gratisbilletter bestilles på forhånd fra Flammen sin nettside.   
Billettene slippes 1 uke før arrangementet, 1. oktober kl. 12.

Lenke for billettbestilling:

<https://www.nittedal.kommune.no/flammen/kommende-forestillinger/#viewtype:item/templatetype:1/daytype:1/params:{%22Categories%22:%222050%22,%22SearchText%22:%22%22,%22DateFrom%22:%2211.09.2020%22,%22DateTo%22:%2210.11.2020%22,%22Municipalities%22:%220%22,%22Kunde%22:%22nittedalkommune%22,%22Id%22:%2219891%22,%22ItemDate%22:%2208.10.2020%22,%22WeekDays%22:%22%22,%22List%22:%22compact-full%22,%22Count%22:%22%22,%22Distributor%22:%22%22}/>

Ressursteam for førskolebarn  
Vi er veldig glad for å kunne si at vi for høsten har gjort 4 nye tilsettinger i ressursteam for førskolebarn: Charlotte Hersvik Dahl og Vera Lillian Kristensen som begge er spesialpedagoger og Kristjana Almendingen og Ann Kristin Kvernberg som er vernepleiere. Alle har erfaring med å arbeide med spesialpedagogisk hjelp i barnehage.

**Politiske saker høsten 2020**

Hovedutvalget for oppvekst og utdanning 5. oktober:

* Kvalitets og utviklingsmelding for barnehagene i Nittedal 2019 – sak til orientering
* Prosedyre for tilsyn med barnehagene

Rådet for mennesker med nedsatt funksjonsevne 29. oktober:

* Kvalitets og utviklingsmelding for barnehagene i Nittedal 2019
* Prosedyre for tilsyn med barnehagene

Hovedutvalget for oppvekst og utdanning 2. november

* Orientering om endringer i barnehageloven fra 01.01.21



**Ekstern informasjon:**

[Læringsmiljøkonferansen 2020 blir digital – og gratis!](https://laringsmiljosenteret.uis.no/om-laringsmiljosenteret/konferanser/laringsmiljokonferansen-2020/program/?s=27212)Informasjon om konferansen som avholdes 3. – 4. november finner dere via lenken over.

**Hilsen Merethe, Thomas og Anette**

**Vedlegg:**1. presentasjon fra regelverkssamling 10.september

2. Referat fra regelverkssamling 10.september

3. Kvalitets- og utviklingsmelding 2019 – saksfremlegg

4. Kvalitets- og utviklingsmelding 2019